stanford-oval/wikipedia huggingface dataset:
אחוזת נפתלי
היסטוריה

היישוב הוקם בל"ג בעומר תש"ט (מאי 1949) על קרקעות שנרכשו על ידי יוסף לוי חגיז, ותוכנן להכיל 200 נחלות. היישוב הכיל תושבים מעטים, אשר התפצלו לשני תת-יישובים: ארץ נפתלי ותדח"ץ (תורה, דת, חסד, צדקה) שבהמשך שונה שמה ל"חילה". בתדח"ץ התגוררו ארבע משפחות והם הוצרכו להביא אנשים מבחוץ על מנת להשלים מניין.
בשנת 1952 נקנס חגיז על מכירת 500 דונם מהקרקעות ליהודים מארצות הברית, ללא היתר משר האוצר. בנובמבר 1953 נחנכו במקום שני בתי אבן בני שתי קומות, בטקס בהשתתפות רבני טבריה, הרב אשר זאב ורנר והרב רפאל קוק. באותה שונה שונה שם המקום מ"ארץ נפתלי" ל"אחוזת נפתלי", מכיוון שדוד בן-גוריון לא רצה שישתמע שהיישוב הוא מדינה בתוך מדינה.
לקראת סוף שנות ה-50 עזבו את היישוב רוב תושביו. המשפחה הבודדת שנותרה במקום עברה בהמשך גם היא. במשך מספר שנים התקיים במקום מוסד חינוכי, שגם הוא ננטש. קרקעות היישוב נמסרו לעיבוד לקיבוץ לביא ולבית רימון. בתחילת שנות ה-80, נהרסו הבתים במקום כדי למנוע היאחזות בדואים.
הערות שוליים

↑  חיים לנדוי, נוף ויישובים בגליל התחתון, על המשמר, 26 במרץ 1951
↑  ביהמ"ש ביטל את האשמה על פגיעה ברגשי דת, על המשמר, 9 ביוני 1952; על המשמר זוכה במשפט תדח"ץ, על המשמר, 8 ביוני 1953
↑  תדח"ץ נקנסה על העברת קרקעות, על המשמר, 3 באפריל 1952
↑  חונכו בתים חדשים באחוזת נפתלי, הצופה, 3 בנובמבר 1953
↑  אחוזת נפתלי, על המשמר, 11 באוקטובר 1953
↑  חוק פנקס הבוחרים לכנסת תשי"ט, חרות, 9 בפברואר 1964
כאן 88

| --- | --- |

 פרטי התחנה
 סוג:  רדיו ציבורי
 שפה:  עברית
 מדינה:  ישראל ישראל
 תקופת הפעילות:  מ-15 במאי 2017 
 אזורי קליטה ותדרים
 אזור קליטה:  מרכז ישראל, דרום ישראל, צפת, הגליל, דרום הערבה, ירושלים
 נקלט בתדר:  87.6FM
 אזור קליטה:  תל אביב והסביבה, ירושלים, מרכז הנגב
 נקלט בתדר:  88.0FM
 אזור קליטה:  באר שבע וצפון הנגב, אילת, חיפה
 נקלט בתדר:  88.5FM
 אזור קליטה:  הגליל המערבי, אפרת, צפון הערבה
 נקלט בתדר:  88.2FM
 
 אתר התחנה
כאן 88 היא תחנת רדיו ישראלית המשדרת החל מה-15 במאי 2017 במסגרת תאגיד השידור הישראלי "כאן". התחנה החליפה את 88FM של קול ישראל שברשות השידור, והיא משדרת מגוון סגנונות, רוק קלאסי ומוזיקה אלטרנטיבית לצד ג'אז, מוזיקת עולם, בלוז ויוצרי אינדי חדשים וותיקים.
התחנה נועדה להמשיך בדרכה של תחנת הרדיו 88FM שהופעלה בעבר במסגרת רשות השידור, וסיימה את שידוריה ב-14 במאי 2017 עם סגירת הרשות.
לפי סקר TGI, בשנת 2019 התחנה הגיעה לחשיפה ארצית של 10.8%.
כיום מנהל התחנה הוא ברק איצקוביץ' והעורכת הבכירה של התחנה היא נוגה קליין.
היסטוריה

תחנת הרדיו "כאן 88" החלה לשדר ב-15 במאי 2017, עם פתיחת שידורי תאגיד השידור הישראלי. התחנה פועלת ומשדרת ממערכת הרדיו שבירושלים (בעבר פעלה מתל אביב).
בצוות התחנה נמצאים חלק משדרני תחנת 88FM, בניהם: טל ארגמן, תומר מולוידזון, אבנר גורלי, גדי ליבנה, טל השילוני, רוני ורטהיימר, איציק יושע, גיל מטוס, ניר גורלי, רוני ידידיה, דורי בן זאב וקובי מנורה. כמו כן, עם הקמת תאגיד השידור הישראלי, הצטרפו מגישים ועורכים נוספים, בהם רותם דויטשר, רועי דלמדיגו, נעמה הדסי, סמדר שפר, עפרה הלחמי, שיר זיו ונוגה קליין. בראש התחנה עמד תחילה ד"ר משה מורד. אחריו מילא את התפקיד אביעד רוזנבוים ששימש גם כעורך המוזיקלי הראשי של כל תחנות המוזיקה של תאגיד השידור הישראלי. לאחר שינוי מבני הוחלט לאחד את ניהול תחנות המוזיקה של כאן תחת מנהל אחד, מנהל חטיבת המוזיקה. את התפקיד מילא עפרי גופר. כדי לסייע למנהל החטיבה נוצרו תפקידים חדשים: עורך בכיר ומפיק ראשי. בכאן 88 העורך הבכיר היה תומר מולוידזון, שעזב את התפקיד ב-2023, ומאז ממלאת אותו נוגה קליין. המפיק ראשי הוא איש הרדיו הוותיק קובי מנורה.
היסטוריה > תוכניות יומיות

בתחנה משודרות תוכניות יומיות קבועות. במהלך היום משולבים שירים חדשים מתוך "בחירות העורכים". רשימת שירי "בחירות העורכים" מגובשת על ידי עורכי כאן 88 על בסיס שבועי ומתפרסמת באתר התחנה. כך התחנה מעניקה חשיפה לשירים חדשים ומומלצים, כולל שירים של אומני אינדי ישראלי ובינלאומי.
היסטוריה > תוכניות ערב מיוחדות

החל מהשעה 20:00 משודרות בתחנה תוכניות מוזיקה יומיות ושבועיות העוסקות בתכני מוזיקה ספציפיים ובז'אנרים שונים.
בין התוכניות:
"אלבום לאי בודד" - תוכנית המוקדשת בכל שבוע לאלבום קלאסי אחר בהגשת מנחם גרנית, שמשדר גם את התכנית "שלושים ושלוש ושליש"
"מצב טיסה" - תוכנית אישית עם גיל מטוס.
"אוסף פרטי" - תוכנית אישית עם נועה ארגוב.
"נותן ברוק" - מוזיקת רוק על כל סוגיה וגווניה בהגשת בן רד.
"משמרת חצות" - מוזיקה אלקטרונית עם עידן בן טל
"דיבור מקומי" - תוכנית אירוחים עם רוני ורטהיימר
"ספיישל 88" - תוכנית המוקדשת בכל שבוע לאמן, להקה או אלבום שהותירו את חותמם על המוזיקה העולמית. פרקי התוכנית זמינים להאזנה גם בפודקאסט "ספיישל 88". עורך אחראי: גיל מטוס.
היסטוריה > ג'אם 88

"ג'אם 88" היא אחת מהתוכניות של התחנה. במסגרתה מתארחים מדי שבוע אמן או להקה להופעה חיה באולפן. בחודשי הקיץ משודרת התוכנית באופן מסורתי מנמל יפו. לצד השידור ברדיו, ההופעות מועברות בשידור ישיר בווידאו גם בעמוד הפייסבוק של כאן 88.
היסטוריה > תוכניות סוף השבוע

בסוף השבוע משודרות תוכניות מוזיקה נוסטלגית משנות השישים עד שנות האלפיים. ביום שישי בשעה 16:00 משדר דורי בן זאב את "בן זאב לסופשבוע", בשעה 18:00 תומר מולוידזון את "כאן שם ובכל מקום", בשעה 20:00 משדר אורי ב"ש את "ריח ויניל", בשעה 22:00 משדר משה מורד את "מסביב לעולם ב-88", ובחצות משדר יואב יפת את "משמרת חצות".
בשבת החל מהשעה 20:00 משדר יובל גנור את "דיבור חדיש" המוקדשת לשירים משנות השמונים, בשעה 22:00 משודרת תוכנית הספיישלים - "ספיישל 88", ובחצות משודרת "ערביט" עם איבון סאבא.
היסטוריה > כאן 88 הסכתים

כאן 88 יוצרת הסכתים מוזיקליים במיני סדרות על אמנים, אלבומים ואירועים היסטוריים. בין ההסכתים: "הדרך לוודסטוק" במלאת 50 שנה לפסטיבל, הסכתים על ג'ימי הנדריקס, ג'ים מוריסון והעשור האחרון של ג'ון לנון, והסכתים על האלבומים Blue של ג'וני מיטשל ו-What's Going On של מרווין גיי.
היסטוריה > סדרת הרשת "שמועות"

בשנת 2020 עלתה בדיגיטל של כאן 88 סדרת הרשת "שמועות", בה שוחחו עם אמנים שונים על משמעויות ושמועות לגביהם או לגבי שירים שכתבו, ובכך איששו או הפריכו את השמועה. את שבעת פרקי הסדרה יצרו יחד תומר מולווידזון (שהיה גם העורך הבכיר של התחנה באותה תקופה) ואור בן-אסולי, והם עסקו ב-"בן בסט" של אלון אולארצ'יק, שם עט סודי של חמי רודנר, "בצהרי היום" של דויד ברוזה ומאיר אריאל, "וואו!" של ג'ירפות, "איך הוא שר" של דני רובס, "שישי שבת" של זקני צפת ו-"גשם בעיתו" של רותי נבון.
הדיון הציבורי סביב כאן 88 > נתוני האזנה בעקבות השינוי

ב-24 בינואר 2018 התפרסמו נתוני האזנה חצי שנתיים של רדיו בישראל של TGI, אז התברר שלמרות הטענות והמחאות, עלה מספר המאזינים בתחנה במעל 25%, בסקר שהתפרסם ביולי 2018 עלו אחוזי ההאזנה לתחנה ל-8.4%, בסקר ינואר 2019 נרשמה עלייה נוספת ל-9.8% ובסקר TGI שהתפרסם בחודש יולי 2019 שברה התחנה שיא של נתוני האזנה עם 10.8% שהם כחצי מיליון מאזינים. הטיפוס העקבי בחשיפת מאזינים חדשים לתחנה הביא לדעיכת ההפגנות ובהמשך לסגירת עמוד הפייסבוק "משמר 88".
ראו גם

ועדת לנדס
מוטלי קרו

| --- | --- |

"מוֹטלי קרוּ" ב-2008
 מקום הקמה:  לוס אנג'לס 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  מ-1981
 סוגה:  גלאם מטאל, הבי מטאל, הארד רוק
 חברת תקליטים:  אלקטרה רקורדס מוטלי רקורדס
 פרסים והוקרה:  כוכב בשדרת הכוכבים בהוליווד 
 motley.com
 פרופיל ב-IMDb
 חברים
 וינס ניל ניקי סיקס ג'ון 5 טומי לי
 
מוֹטלי קרוּ (Mötley Crüe) היא להקת גלאם מטאל אמריקאית משפיעה. הלהקה נוסדה על ידי ניקי סיקס וטומי לי, וחברי הלהקה המקוריים הם ניקי סיקס, טומי לי, וינס ניל ומיק מארס. הם הצליחו בעיקר בשנות השמונים של המאה העשרים.
היסטוריה > שנות השמונים

מוטלי קרו הוקמה ב-1981 בלוס אנג'לס, לאחר שהבסיסט ניקי סיקס עזב את להקת לונדון, שהייתה גם להקתם הראשונה של סלאש ואיזי סטראדלין מ-Guns N' Roses. אחד מחבריה של לונדון המליץ לסיקס על המתופף של להקת "סוויט 19", טומי לי.
מיק מארס טוען שהוא המציא את שם הלהקה, לאחר ששמע את אחד מחברי להקתו הקודמת "וייט הורס" מכנה את חברי הלהקה Motley Crew (חבורה מגוונת). מארס רשם את הכינוי כשהוא מאיית את השם Mottley Krew, והלהקה שהקים עם ניקי סיקס וטומי לי אימצה את השם מאוחר יותר, כשפגשו את מארס בעקבות מודעה שפרסם בעיתון מוזיקה מלוס-אנג'לס. לשון ההודעה הייתה "רועש, גס, אגרסיבי, בלי שטויות" ותגובתו הראשונה של סיקס הייתה: "אני לא מאמין! הנה עוד מישהו כמונו!". לאחר שהרשים בנגינתו את סיקס ולי, הם נפטרו מהגיטריסט הקודם. טומי לי פנה אל הסולן וינס ניל, שהיה חברו ללימודים, שסירב בתחילה להיבחן ללהקה והסכים להצטרף רק לאחר התפרקותה של להקתו הקודמת, "רוק קנדי".
הארבעה ניגנו בהוליווד ובלוס-אנג'לס לזמן מה, ופגשו שם את אלן קופמן, המנהל הראשון שלהם. הסינגל הראשון של הלהקה היה "Stick to Your Guns / Toast of the Town", והאלבום הראשון היה Too Fast for Love, שניהם יצאו באופן עצמאי. הצלחתה של "מוטלי קרו" בסצנת המועדונים של לוס-אנג'לס (מכרה 20,000 עותקים) הביאה לה חוזה עם חברת התקליטים הגדולה אלקטרה רקורדס, והאלבום הופק והוצא מחדש שנה מאוחר יותר, ב-1982. ההנהלה החדשה כללה את דון מק'גי, שניהל גם את להקת "קיס" מאז הופעת-האיחוד שלהם ב-1996.
מוטלי קרו הייתה להקת שיער הן מבחינת המוזיקה והן מבחינת התדמית וההופעה החיצונית. הלהקה התפרסמה לאחר שהופיעה ביו. אס. פסטיבל הלהקה עירבה בין סגנונות ההבי מטאל והגלאם רוק והוציאה מספר אלבומים רבי-מכר בשנות השמונים.
אורח החיים ההרסני של חברי הלהקה כמעט גרם להתפרקותה, החל בתאונת דרכים של וינס ניל ב-1984 וכלה במותו הקליני של ניקי סיקס לאחר מנת יתר של סמים. הנהלת הלהקה שלחה את כל חבריה לגמילה (חוץ ממארס שנגמל באופן עצמאי) וכולם הפכו נקיים לאחר זמן קצר.
הלהקה הגיעה לשיא הצלחתה ב-1989 כשהאלבום החמישי Dr. Feelgood הגיע למקום הראשון ברשימת האלבומים הנמכרים בארצות הברית. אף-על-פי-כן, דון מק'גי פוטר מהלהקה באותה שנה.
היסטוריה > שנות התשעים

בתחילת העשור הלהקה סבלה מירידה בהצלחתה המסחרית בגלל סגנונה שהיה פחות פופולרי ובגלל עזיבתו הזמנית של ניל ב-1992, אף שהאלבום שנשא את שמה מ-1994, עם הסולן החדש ג'ון קוראבי, נמנה עם עשרת האלבומים הנמכרים בארצות הברית. האלבום לא עמד בציפיות המעריצים וכתוצאה מכך הלהקה ערכה גל של פיטורים של אנשים שעבדו איתה.
לאחר שיחה בין ניל לבין שאר חברי הלהקה, שהתקיימה בתיווך הסוכנים משני הצדדים, הוסכם "להשאיר את האגואים מחוץ לדלת" והלהקה הקליטה את Generation Swine. האלבום הושפע מלהקות מטאל כמו ניין אינץ' ניילס ופנטרה וכלל חומר כבד יותר עם אלמנטים של פאוור מטאל ונגיעות אלקטרוניות. רק שלושה אלבומים בארצות הברית נמכרו יותר ממנו, אך האלבום בכל זאת נחשב לכישלון מבחינת המכירות, והלהקה עזבה את חברת "אלקטרה" שלא שיתפה פעולה כראוי לטענתם, והקימה חברת תקליטים משלה בשם Mötley Records.
בשנות התשעים "מוטלי קרו" הייתה כנראה מוכרת יותר בזכות הנשים שנישאו לחברי הלהקה, כשלי התחתן עם פמלה אנדרסון וסיקס עם דונה ד'אריקו, שתיהן שפנפנות - פלייבוי לשעבר וכוכבות סדרת הטלוויזיה "משמר המפרץ". ניל לא נותר מאחור ונשא לאשה את היידי מרק, נערת-שער בפלייבוי לשעבר.
טרגדיה נוספת פקדה את הלהקה בשנות התשעים, כשבתו של וינס ניל, סקיילר ניל מתה מסרטן ב-1994. ניל ואשתו לשעבר תבעו מאוחר יותר חברת כימיקלים על השלכת חומרים מסרטנים ליד ביתם. זמן קצר אחר כך טומי לי נשלח לכלא לשישה חודשים, לאחר שהואשם בהכאת אשתו, פמלה אנדרסון.
ב-1998 הסתיים החוזה עם "אלקטרה", מה שהפך את "מוטלי קרו" לאחת הלהקות המעטות בהיסטוריה עם בעלות מלאה על קטלוג ההקלטות המקוריות שלה, וב-1999 הלהקה הפיקה מחדש את כל האלבומים שלה בצירוף דמואים וקטעים נדירים, תחת הכותרת Crücial Crüe.
טומי לי עזב את הלהקה ב-1999 בגלל מתיחות בינו לבין הסולן וינס ניל, והוחלף בידי רנדי קסטילו שתופף בכמה אלבומים של אוזי אוסבורן. קסטילו מת מסרטן ב-26 במרץ 2002. עמדת המתופף נשארה ריקה, כשהלהקה מפסיקה להקליט לאחר סיבוב ההופעות של 2002 שבו קידמה את אלבומה האחרון, New Tattoo. המתופפת של להקת הול לשעבר, סמנתה מאלוני, ניגנה עם הלהקה במהלך ההופעות.
חברי ההרכב

וינס ניל (שירה)
ניקי סיקס (בס)
טומי לי (תופים)
ג'ון 5 (גיטרה)
חברי ההרכב > חברי עבר

ג'ון קוראבי (שירה)
רנדי קסטילו (תופים)
מיק מארס (גיטרה)
סמנתה מאלוני (תופים)
אלבומים

Too Fast for Love 1981
Shout at the Devil 1983
Theatre of Pain 1985
Girls, Girls, Girls 1987
Dr. Feelgood 1989
Mötley Crüe 1994
Generation Swine 1997
Supersonic and Demonic Relics 1999
New Tattoo 2000
Saints of Los Angeles 2008
אלבומים > אוספים

Raw Tracks 1988
Raw Tracks vol. 2 1990
Decade of Decadence best of 1981-1991 1991
Quaternary 1994
Greatest Hits (Best of 1980-1998) 1998
Supersonic and Demonic Relics (rarites) 1999
2003 The Millennium Collection: The Best of Mötley Crüe
Music to Crash Your Car To, Vol. 1 2003
Music to Crash Your Car To, Vol. 2 2004
2004 Loud as Fuck
Red, White And Crüe 2005
2009 Greatest Hits
2019 The Dirt Soundtrack
אלבומים > הופעות חיות

1999 Live: Entertainment Or Death
2006 Carnival Of Sins
2016 The End: Live in Los Angeles
קואן

ערך זה עוסק במונח בזן בודהיזם. אם התכוונתם למשמעות אחרת, ראו .
איור קואן הזן "ברווז הבר" של Baizhang Huaihai (אנ')
קואן הוא סיפור, דיאלוג, שאלה, חידה או אמירה הנוגעת להיסטוריה או למסורת של הזן בודהיזם, וכוללת אספקטים שאינם מובנים באופן רציונלי, אלא בחשיבה אינטואיטיבית. דוגמה ידועה לקואן היא השאלה: "מהו הקול שמשמיעה מחיאת כף יד אחת?", המיוחסת להקואין אקקו (1686–1769), הנחשב למחיה מסורת הקואן ביפן.
מקורו של הקואן באמירותיהם ובמעשיהם של נזירי ומורי הזן, ובדמויות האגדתיות במסורת הזן, בדרך כלל אלו שהוסמכו ללמד בשושלת המתחילה מבודהידרמה (המאה ה-5 – המאה ה-6 לספירה). הקואנים אמורים לייצר "ספק גדול" בלומדיהם ובכך לשקף את תהליך ההערה (ההערה כתובה ב-ע' ולא ב-א' מפני שאין מדובר בהתגלות רוחנית חדשה, אלא בהתעוררות למצב הבסיסי והאמיתי, לטבעו של עולם) של אנשים אלו, ולעיתים את עצם ההלם המביא את המוח המואר לכדי מודעות. מורי הזן לעיתים מעבירים את שיעוריהם באמצעות קואנים, וכמה מהעוסקים בזן משתמשים בקואנים לשם מדיטציה. יש נזירים שפיתחו קואנים יותר מאחרים, למשל מאסטר הקואנים המפורסם ג'ושו.
המונח היפני "קואן" (יפנית: 公案) הוא קריאה יפנית של המילה הסינית "גונְגאָן", שמשמעותה "מקרה פומבי".
בתרבות המערבית המושג קואן משמש לעיתים לתיאור הצהרה חסרת פשר או שאלה שאינה ניתנת לתשובה רציונלית, אך במסורת הזן הקלאסית הקואן איננו חידה או הצהרה אבסורדית, אלא שאלה שתלמיד הזן אמור להשיב עליה נכונה. דוגמה לכך הוא הנושא המרכזי של קואנים רבים, שהוא חוסר ההבדל בין הפכים.
דוגמאות לקואנים > האם לכלב יש טבע בודהה?

נזיר אחד שאל את ג'ושו "האם לכלב יש טבע בודהה?", ג'ושו ענה "מוּ".
משמעות המילה היפנית "מוּ" (בסינית "ווּ") היא "כלום", והפירוש המקובל לתשובה זו הוא שהיא סירוב לענות על השאלה האבסורדית מיסודה. קואן זה הוא אחד מהיסודיים בלימוד הזן, ופעמים רבות הוא הקואן הראשון המוצג לתלמידי זן חדשים.
דוגמאות לקואנים > קול היד האחת

כאשר שתי ידיים מוחאות ויש קול, מהו קול היד האחת?
שחמטאי

ציור של שחמטאים משחקים
איזידור קאופמן - "שחקני השח"
איור של משחק בין שני שחמטאים.
שחמטאי הוא אדם או מחשב המשחק שחמט, כולל עיסוק בכל סוגי המשחק בשחמט הרגיל, וכן אלו העוסקים בווריאציות שלו, כגון שחמט בהתכתבות, משחק סימולטני ומשחק עיוור.
שחמטאי המשחק בתחרויות נדרש למספר תכונות:
ריכוז עצמי ברמה גבוהה: קורה שעקב כישלון תוכנית אסטרטגית מסוימת, או מהלך בלתי צפוי מצד היריב - מאבד השחקן את הריכוז ונכנס לבהלה, ולכן חשוב לשמור על ריכוז וקור רוח.
ראייה עמוקה ודמיון מופשט: ככל שבכוחו של שחקן לראות עמוק יותר את רצף המהלכים ולדמיין את תפזורת הכלים בלוח במספר המהלכים הבאים על כל אפשרויותיהם, כך סיכוייו יהיו גבוהים יותר לנצח.
תכנון אסטרטגי ויצירתיות: בשל חוסר היכולת של שחקן לחזות מראש את כל רצף המהלכים, יש צורך בתכנון כללי יותר, שייצר סיטואציות עתידיות נוחות יחסית.
זיכרון מעולה - שחמטאי מקצועי נחשף בחייו לאלפים רבים של התמודדויות ששוחקו במהלך היסטוריית השחמט. היכולת שלו לאחזר סיטואציות בהן נתקל בעבר, עשויה לסייע לו להתמודד בצורה מיטבית עם מצבים בפניהם הוא עומד בעת משחק אותו הוא מנהל.
דירוג השחמטאים

מתן דרגות בשחמט החל במחצית המאה ה-19. עד אז אנשים שיחקו זה עם זה, והמנצחים צברו מוניטין של שחקנים חזקים. הטובים בכל מדינה הוכרו כאמנים, משום יכולתם לנצח כמעט כל שחקן אחר. גרמניה הייתה בין המדינות הראשונות שארגנה תחרות שנקראה Hauptturnier, הזוכה בתחרות קיבל תואר של אמן לאומי. עמנואל לסקר שלימים הפך לאלוף עולם קיבל את תואר האמן בתחרות זו.
לכל שחמטאי נקבע מד כושר בהתאם לנוסחאות הנקבעות על ידי התאחדות השחמט העולמית (פיד"ה). בהתאם למד הכושר של השחקן, נקבעת דרגתו. התנאים יכולים להשתנות בין איגוד לאיגוד אך הם לרוב בעלי התאמה מסוימת לדירוג פיד"ה. האיגוד הישראלי לשחמט מדרג השחמטאים כדלהלן:
מתחת ל-1300 - "בלתי מדורג"
1300 - דרגה שביעית
1410 - דרגה שישית
1520 - דרגה חמישית
1630 - דרגה רביעית
1740 - דרגה שלישית
1850 - דרגה שנייה
1960 - דרגה ראשונה
2070 - מועמד לאמן
2180 - מועמד בכיר לאמן
2290 - אמן
2400 - אמן בכיר
על מנת לקבל התארים ברמה הבין-לאומית על השחקנים לעמוד בדירוג פיד"ה ובמספר דרישות נוספות:
בתחרות בה ייקבעו דרגות לא ישחקו יותר מ-12 שעות ביום ולא יותר משני משחקים ביום.
הזמן המינימלי שיוקדש למשחק הוא שעתיים וחצי לכל שחקן דהיינו חמש שעות למשחק.
התחרות לא תארך יותר מ-90 ימים.
במהלך התחרות יהיה נוכח שופט בין-לאומי מוסמך.
שחקן לא יוכל לקבל תואר אם תוצאתו נמוכה מ-35%.
מספר המשחקים בכל תחרות לא יפחת מתשעה.
להשגת ציון לדרגה יש להשיגו לפחות פעמיים, כאשר סך המשחקים בתחרויות לא יפחת מ-27.
להשגת דרגת רב אמן מספר רבי האמנים המשתתפים בתחרות לא יפחת משלושה.
דו קרבות לא נספרים לציונים בין-לאומיים.
לא ייחשבו תוצאות משחקים שהועברו לשיפוט או כאלו שהיריב לא הופיע למשחק.
דירוג השחמטאים > דירוגי שחקני שחמט בהתכתבות

במקביל לפיד"ה גם ארגון ICCF, ארגון העל של שחמט בהתכתבות מעניק דרגות של אמן בין-לאומי (IM), אמן בכיר בין-לאומי (SIM) ורב אמן בין-לאומי (GM).
מדי הכושר הבין-לאומיים הנדרשים לצורך קבלת תוארי ICCF הם:
2450 - אמן בין-לאומי (IM)
2500 - אמן בכיר בין-לאומי (SIM)
2600 - רב אמן (GM)
וכן עמידה בתנאים נוספים:
מספר המשחקים בכל תחרות לא יפחת משמונה.
לצורך השגת דרגת רב אמן מספר רבי האמנים המשתתפים בתחרות לא יפחת מחמישה. גם שחקן בעל מד כושר מעל 2600 ייחשב לצורך העניין כרב אמן; יש להתמודד לפחות ב-24 משחקים ויש לקבוע את הציון לדרגה פעמיים.
נפתלי הלברשטאם (ירושלים)

רבי נפתלי הלברשטאם (ב' בתמוז ה'תרפ"ח, 20 ביוני 1928 – י"ז באדר א' ה'תשפ"ב, 18 בפברואר 2022) היה יושב ראש ועד הכשרות של העדה החרדית. כונה האדמו"ר מטשאקאווא.
ביוגרפיה

נולד לרבי יעקב, האדמו"ר מטשאקאווא, בן רבי סיני מזמיגראד ולאיידל דינה בת רבי שלום מוסקוביץ' משאץ. למד בתלמוד תורה תורה ויראה ובישיבת סלונים אצל הרב שלום נח ברזובסקי. נישא לחיה שרה בת רבי שמואל שמעלקא גינזברג אב בית דין אורניאש מדייש.
הוציא לאור ספר "דברי נפתלי" על התורה והמועדים.
נפטר בי"ז באדר א' ה'תשפ"ב (18 בפברואר 2022), ונקבר בבית הקברות היהודי בהר הזיתים.
חתנו הרב שלמה גשטטנר הוכתר בעת ההלויה לאדמו"ר מטשאקאווא. נכדו הרב יוסף מאיר כהנא הוכתר לאדמו"ר מטשאקווא בית שמש, בית מדרשו בשכונת רמת אברהם.
פעולותיו

מונה לשמש יו"ר ועד הכשרות של העדה החרדית בירושלים בידי הרב זליג ראובן בנגיס, ושימש בתפקיד זה עשרות שנים. לאחר פטירת אביו בשנת ה'תשכ"ח החל למלא את מקומו כאדמו"ר.
משפחתו

אחיו היה הרב משה הלברשטאם.
לו שלוש בנות:
שלמצה אידל דינה (נפטרה תשע"ט), נישאה לרבי שלמה גשטטנר, ממלא מקומו באדמו"רות טשאקאווא, מו"ץ בעדה החרדית ורב שכונת גבעת משה מטעמה, בנו של הרב נתן גשטטנר.
לאה, נישאה לרבי צבי כהנא (נפטר בשבט תשע"ה), האדמו"ר מזידיטשוב ספינקא ירושלים. בנם הרב יוסף מאיר כהנא מכהן כאדמו"ר מטשאקאווא בית שמש.
רוחמה, נישאה לרבי יצחק יהודה טברסקי, ר"מ בישיבת רחמסטריווקא, ומשפיע בישיבת 'חיי תורה' בביתר עילית.
הערות שוליים

1 2 3  משה ויסברג, האדמו"ר מצאנז טשאקווא זצ"ל מזקני האדמו"רים בדורנו הלך לעולמו, באתר בחדרי חרדים, 18 בפברואר 2022
↑  משה ויסברג, תיעוד מסכם: הלווית הרבי הישיש מטשאקווא זצ"ל, באתר בחדרי חרדים, 19 בפברואר 2022.
↑  על פי הצוואה: הממשיך החדש מצאנז טשאקווא מונה לממלא מקום, באתר בחדרי חרדים
↑  משה ויסברג, נכד הרבי זצ"ל הוכתר כאדמו"ר מטשאקווא בית שמש, באתר בחדרי חרדים
| --- | --- |
בקרת זהויות :  NLI: 987007513677005171  LCCN: n95104967  VIAF: 16480431   WorldCat (עם VIAF): 16480431 
ערך זה הוא קצרמרבנושא אישים. אתם מוזמנים לתרום לוויקיפדיה ו.
טומאת מת

| --- | --- |
 מקרא:  ספר במדבר, פרק י"ט, פסוקים א'–כ"ב
 משנה תורה:  משנה תורה לרמב"ם, ספר טהרה, הלכות טומאת מת, פרק א'
 ספרי מניין המצוות:  ספר המצוות, עשה ק"ז; ספר מצוות גדול, עשה רלא; ספר החינוך, מצווה שצ"ח
 
טומאת מת בהלכה היא אחד מסוגי הטומאה, הבאה על ידי גופת אדם מת או חלק מגופתו. טומאה זו מוגדרת אבי אבות הטומאה. המת יכול לטמא אדם, כלים, אוכלין או משקין.
מקור הדין

בפרשת חוקת אומר ה' למשה ולאהרון:
הַנֹּגֵעַ בְּמֵת לְכָל נֶפֶשׁ אָדָם וְטָמֵא שִׁבְעַת יָמִים. הוּא יִתְחַטָּא בוֹ בַּיּוֹם הַשְּׁלִישִׁי וּבַיּוֹם הַשְּׁבִיעִי יִטְהָר וְאִם לֹא יִתְחַטָּא בַּיּוֹם הַשְּׁלִישִׁי וּבַיּוֹם הַשְּׁבִיעִי לֹא יִטְהָר. כָּל הַנֹּגֵעַ בְּמֵת בְּנֶפֶשׁ הָאָדָם אֲשֶׁר יָמוּת וְלֹא יִתְחַטָּא אֶת מִשְׁכַּן ה' טִמֵּא וְנִכְרְתָה הַנֶּפֶשׁ הַהִוא מִיִּשְׂרָאֵל כִּי מֵי נִדָּה לֹא זֹרַק עָלָיו טָמֵא יִהְיֶה עוֹד טֻמְאָתוֹ בוֹ. זֹאת הַתּוֹרָה אָדָם כִּי יָמוּת בְּאֹהֶל כָּל הַבָּא אֶל הָאֹהֶל וְכָל אֲשֶׁר בָּאֹהֶל יִטְמָא שִׁבְעַת יָמִים. וְכֹל כְּלִי פָתוּחַ אֲשֶׁר אֵין צָמִיד פָּתִיל עָלָיו טָמֵא הוּא. וְכֹל אֲשֶׁר יִגַּע עַל פְּנֵי הַשָּׂדֶה בַּחֲלַל חֶרֶב אוֹ בְמֵת אוֹ בְעֶצֶם אָדָם אוֹ בְקָבֶר יִטְמָא שִׁבְעַת יָמִים. וְלָקְחוּ לַטָּמֵא מֵעֲפַר שְׂרֵפַת הַחַטָּאת וְנָתַן עָלָיו מַיִם חַיִּים אֶל כֶּלִי. וְלָקַח אֵזוֹב וְטָבַל בַּמַּיִם אִישׁ טָהוֹר וְהִזָּה עַל הָאֹהֶל וְעַל כָּל הַכֵּלִים וְעַל הַנְּפָשׁוֹת אֲשֶׁר הָיוּ שָׁם וְעַל הַנֹּגֵעַ בַּעֶצֶם אוֹ בֶחָלָל אוֹ בַמֵּת אוֹ בַקָּבֶר. וְהִזָּה הַטָּהֹר עַל הַטָּמֵא בַּיּוֹם הַשְּׁלִישִׁי וּבַיּוֹם הַשְּׁבִיעִי וְחִטְּאוֹ בַּיּוֹם הַשְּׁבִיעִי וְכִבֶּס בְּגָדָיו וְרָחַץ בַּמַּיִם וְטָהֵר בָּעָרֶב. וְאִישׁ אֲשֶׁר יִטְמָא וְלֹא יִתְחַטָּא וְנִכְרְתָה הַנֶּפֶשׁ הַהִוא מִתּוֹךְ הַקָּהָל כִּי אֶת מִקְדַּשׁ ה' טִמֵּא מֵי נִדָּה לֹא זֹרַק עָלָיו טָמֵא הוּא. וְהָיְתָה לָּהֶם לְחֻקַּת עוֹלָם וּמַזֵּה מֵי הַנִּדָּה יְכַבֵּס בְּגָדָיו וְהַנֹּגֵעַ בְּמֵי הַנִּדָּה יִטְמָא עַד הָעָרֶב. וְכֹל אֲשֶׁר יִגַּע בּוֹ הַטָּמֵא יִטְמָא וְהַנֶּפֶשׁ הַנֹּגַעַת תִּטְמָא עַד הָעָרֶב
פרטי ההלכות > טומאת מגע

אדם שמת מטמא כל אדם הנוגע בו או נושא (מרים או מזיז) אותו, בין אם המת היה איש או אישה, גוי או יהודי, גדול או קטן, ואפילו עובר (שהריונו נמשך לפחות ארבעים יום). אדם או כלים שנגעו במת נקראים טמא מת, וטומאתם נמשכת שבעה ימים מיום הנגיעה במת ("טומאת שבעה"), ובמהלך שבעת הימים יש להזות על הטמא מאפר פרה אדומה.
פרטי ההלכות > טומאת אוהל

קיים אופן נוסף בו המת מטמא את השוהים בקרבתו, והוא טומאת אהל, כאשר האדם נמצא עם המת תחת אותה קורת גג. לגבי טומאת אהל ישנה מחלוקת תנאים וראשונים, האם היא קיימת רק במת יהודי או גם במת גוי. גם קברו של המת מטמא את הנוגע בו או מאהיל עליו, גם אם לא האהיל מעל גופת המת שבתוכו.
פרטי ההלכות > טומאת משא

כן מטמא המת את מי שמסיט אותו או את מי שנושא אותו, טומאה זו נקראת טומאת משא.
פרטי ההלכות > טומאה רצוצה

טומאה הנמצאת במקום שאין לה חלל טפח להתפשט, נחשבת לטומאה רצוצה, שעל פי הלכה למשה מסיני היא מתפשטת והולכת עד הרקיע.
פרטי ההלכות > טומאת אוהלים

טומאה נוספת הנובעת מן המת היא טומאת אוהלים: אהל עראי שנמצא בו מת - נעשה בעצמו "אב הטומאה". לעומת זאת, בית קבע שהמת נמצא בו - אינו נטמא, אלא רק אנשים וחפצים שנמצאים בו טמאים. בעניין זה יש להבדיל בין המושג "טומאת אוהל", שפירושו שהמת מעביר טומאה לכל מי שנמצא איתו תחת אותה קורת גג לבין המושג "טומאת אוהלים", שהתייחד לדין זה שהאוהל עצמו נטמא. על כך אומרת המשנה המפורסמת: "כל היוצא מן העץ אינו מיטמא טומאת אוהלים אלא פשתן", כלומר: כל חומר מן הצומח שעושים ממנו מבנה - דינו כבית קבע, שאינו נטמא בעצמו אלא רק מעביר את הטומאה למה שבתוכו, פרט לפשתן, שגם הוא עצמו נטמא.
הדבר המטמא

לא רק גופת מת שלמה מטמאת, אלא גם חלקים מסוימים מן המת: כזית מבשרו. אבר שלם (הכולל בשר, גיד, ועצם) גם אם אין בו כזית (למשל - אחד מפרקי האצבעות). עצמות שמייצגות את האדם בכללו, כדוגמת: גולגולת או שידרה. רביעית מדם המת. עצמות קטנות, החל מגודל שעורה ומעלה (כס"מ אחד), מטמאות טומאה קלה יותר: רק לנוגע בהם או נושא אותם, אך לא בטומאת אהל (ראו להלן: דרכי ההיטמאות). גם אבר שנחתך מאדם חי נחשב כאבר מן המת, ומטמא כמותו. לאחר שבשר המת הרקיב, הוא מטמא רק בשיעור גדול של "מלא תרווד", וגם זאת רק בטומאת משא וטומאת אוהל, אבל אין הרקב מטמא במגע, מכיוון שפירורי הרקב אינם מחובר זה לזה.
דרגות הטומאה במת

אדם וכלים (פרט לכלי חרס) שנוגעים במת נקראים "טמא מת" ונעשים בעצמם "אב הטומאה", המטמא אדם וכלים, ולפיכך המת נקרא "אבי אבות הטומאה". כינוי זה אינו מופיע בדברי חז"ל, אלא לראשונה בפירוש רש"י שיצר את המינוח הזה לבטא את הדין המוסכם.
במקרים מסוימים גם הכלי הנוגע במת נעשה "אבי אבות הטומאה", ודין זה נקרא "חרב הרי הוא כחלל". קיימת מחלוקת בראשונים בפרטי דין זה: האם מדובר על כלי מתכת בלבד או על כל הכלים פרט לכלי חרס. מחלוקת נוספת, מהם הדרכים שבהן ה"חרב" מטמאת: האם רק במגע או גם במשא. או אפילו באהל. הדעה המקובלת בנושא זה היא שהכלי שנטמא מן המת מטמא כמת אפילו לאחר שנפרד מן המת, יש שטענו שעל פי מקורות חז"ל הכלי שנגע במת מטמא כמת רק בעודו צמוד למת, ואילו לאחר שפרש מן המת - הרי הוא אב הטומאה רגיל, ולא "אבי אבות הטומאה".